Serxio Ramos faoliyatidagi eng kuchli raqib jamoa nomini aytdi

“Real” himoyachisi Serxio Ramos eng iqtidorli jamoadoshlari va eng kuchli raqiblar haqida fikr bildirib o‘tdi.

Menga eng zo‘rlar bilan kiyinish xonasini bo‘lishish nasib etgan. Ronaldo va Ronaldu, Bekhem, Roberto Karlos... Terma jamoada Xavi, Inyesta, Puyol... Ularning har biridan oz-ozdan biror jihatni olish yoqardi.
Eng kuchli raqib? Pep Gvardiolaning “Barsa”si — tarixdagi eng kuchli “Barselona”. U jamoa o‘zidan davr qoldirgandi. O‘ylashimcha, aynan shu jamoa bizga hammadan ko‘p muammo tug‘diradigan raqib bo‘lgandi.
Serxio Ramos, “Real” himoyachisi
Eslatib o‘tamiz, Gvardiola 2008—2012-yillar mobaynida “Barselona”ni boshqarib borgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!